Kayê bi kurdkî 'Tartufe' do Salona Kongre ya Şaredarîya Mersînî de biameyêne mojnayene la hetê Walîtîya Mersînî ra ame qedexekerdene. Kay hetê Walîtîya Mersînî ra bi bahaneya 'seba ke sîstem û asayîşê komelî xeripneno, mehqûl nêame dîyene' ame qedexekerdene.
Tîma kayî îfade kerd ke qedexeyê Walîtîye keyfî yo û vera Şaredarîya CHPyî ya Mersînî nêrazîbîyayîşê xo mojna. La şaredarîye ard ziwan ke ê do bira walîtîye bîyarê ca.
Tîyatroyê Şaristanî yê Amedî derheqê qedexeyî de eşkerayîyêke daye. Eşkerayîye de ame vatene ke şaredarîye rixmo ke qanûnan de çîyo winasêno çin o seba mojnayîşê karî walîtîye ra destûr waşto. Eşkerayîye de wina ame vatene: ''Ma sey tîma kayî tîya de bîyî û ma kayê xo de israr kerd la nêeşkayî netîce bigêrê.''
